**Forslag**

**Handlingsplan for 2022/2023**

**Tverrforbindelse fra Ørnvika/Ånes til Setervatnet**

I samarbeid med Ørnvika og Ånes velforening fortsetter vi planlegging av en tur/skitrase fra turløypa på Ørnvika og Ånes fram til skogsveien som går fra Harpskaret til Prestmyra. Vi vil søke om spillemidler for 2022 for den delen Freimarkas venner har ansvaret for. Det gjelder over eiendommene til Skogvoll v/Frode Bjerkestrand og Vigdis Brevik Pettersen. Vi har søkt om spillemidler til å bygge turveien over eiendommen til Frode Bjerkestrand og håper at vi får midler i juni. Vi har grøftet/grovplanert over Skogvoll (Frode Bjerkestrand) med hjelp av momsref. og medlemskontigent

**Grusing og planering av den gamle lysløypetraseen nord for Jonsokhauan.**

Vi har fått godkjent søknaden om oppgradering av den gamle løypetraseen. Nils Frey har begynt oppgrusing, men manglende tele har stoppet arbeidet. Vi satser på å få gruset opp i løpet av vinteren.

**Setervatnet rundt**

Vi har fått godkjent søknaden om etablering av turveien og Kjell Birkelund Maskinstasjon har grøftet og grovplanert inn til Setervatnet fra begge sider. Det vil bli for stort inngrep i naturen hvis vi skal knyte veiene sammen forbi Setervatnet, og vi vurderer å lage en sti her. En av løsningene er å legge naturstein på en fylling av kult i ca 1 meter bredde.

**Utbedring av stier og turveier**.

* Stikk-ut stien til Drabovatnet. Her har det ikke blitt gjort noe i 2021, delvis på grunn av at Kristiansund kommune er pålagt å utbedre demningen.
* Stien som går vest for Flatsetelva. Lars Ola Fiske og Arild Angvik har begynt på denne. Får vi transportert materialer opp til øvre vaet vil vi starte opp igjen.
* Opprusting av skogsveien fra Storbakken mot øvre vaet og videre mot Freikollen. Her må vi få et kostnadsoverslag før vi går videre.

På noen av disse vil vi søke om fylkeskommunalt tilskudd.

**Rasteplasser**

I samarbeid med Ørnvika og Ånes velforening vil vi etablere en rasteplass med gapahuk ved den nye tverrtraseen som vi samarbeider om.